Document ID: 32007R0421

KOMISIJAS REGULA (EK) Nr. 421/2007
(2007. gada 18. aprīlis),
ar ko nosaka piešķīruma koeficientu, kurš jāpiemēro ievešanas atļauju pieteikumiem, kas iesniegti saskaņā ar II apakškvotu laikā no 2007. gada 9. aprīļa līdz 2007. gada 16. aprīlim atbilstīgi Kopienas tarifa kvotai mīkstajiem kviešiem, izņemot augstas kvalitātes mīkstos kviešus, kura atvērta ar Regulu (EK) Nr. 2375/2002
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1),
ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
tā kā:
(1)
Ar Komisijas Regulu (EK) Nr. 2375/2002 (3) atvēra ikgadējo tarifa kvotu 2 988 387 tonnu apmērā parastajiem kviešiem, izņemot augstas kvalitātes parastos kviešus. Šī kvota ir sadalīta trīs apakškvotās.
(2)
Ar Regulas (EK) Nr. 2375/2002 3. panta 1. punktu, II apakškvotu (ar kārtas numuru 09.4124) iedala 38 000 tonnas laika posmam no 2007. gada 1. janvāra līdz 31. decembrim.
(3)
No paziņojuma, kas izdarīts saskaņā ar Regulas (EK) Nr. 2375/2002 5. panta 3. punktu, izriet, ka pieteikumi, kas saskaņā ar minētās regulas 5. panta 1. punktu iesniegti laikā no 2007. gada 9. aprīļa plkst. 13.00 līdz 2007. gada 16. aprīlim plkst. 13.00 pēc Briseles laika, attiecas uz daudzumiem, kas pārsniedz pieejamos daudzumus. Tāpēc ir jānosaka, cik lielā mērā ievešanas atļaujas var izdot, nosakot samazinājuma koeficientu, ko piemēro prasītajiem daudzumiem.
(4)
Tāpat jāpārtrauc izdot ievešanas atļaujas saskaņā ar Regulā (EK) Nr. 2375/2002 minēto II apakškvotu, par kvotas apakšperiodu,
IR PIEŅĒMUSI ŠO REGULU.
1. pants
1. Par visiem atļauju pieteikumiem, kas laikā no 2007. gada 9. aprīļa plkst. 13.00 līdz 2007. gada 16. aprīlim plkst. 13.00 pēc Briseles laika iesniegti tādu labības daudzumu ievešanai, uz kuriem attiecas Regulā (EK) Nr. 2375/2002 minētā II apakškvota, izdod atļauju par pieprasītajiem daudzumiem, piemērojot tiem piešķīruma koeficientu 33,119287 % apmērā.
2. Aptur ievešanas atļauju izdošanu par kārtējo kvotas periodu attiecībā uz Regulā (EK) Nr. 2375/2002 minētās II apakškvotas labības daudzumiem, kas pieprasīti no 2007. gada 16. aprīļa plkst. 13.00 pēc Briseles laika.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 18. aprīlī

Labels: 3
17
5